ભારતના અતિગીચ અને ઝડપભેર વૃદ્ધિ પામી રહેલા મોબાઇલ હેન્ડસેટ માર્કેટમાં વધુ સ્પર્ધાત્મક બનવાની વ્યૂહરચનાને નવો ઓપ આપવાના પ્રયાસના ભાગરૂપે માઈક્રોસોફ્ટે તેના સ્માર્ટફોનમાંથી પ્રતીકાત્મક નોકિયા બ્રાન્ડનું નામ દૂર કરવાની કવાયત શરૂ કરી દીધી છે. માઈક્રોસોફ્ટ ચાલુ વર્ષના અંત સુધીમાં આ નામ દૂર કરી દે તેવી શક્યતા છે. માઈક્રોસોફ્ટે એપ્રિલમાં ૭.૨ અબજ ડોલર ચૂકવીને નોકિયાનો મોબાઇલ ફોન બિઝનેસ ખરીદી લીધો હતો અને તેના થોડાક મહિના બાદ હવે આ હિલચાલ જોવા મળી છે.